Kritike američkog Molitvenog doručka
Iako mnogi Amerikanci žele da im se predsednik moli, pojedini kritičari smatraju da je Molitveni doručak – licemerje.
Nacionalni Molitveni doručak se najčešće održava u balskoj dvorani nekog luksuznog hotela. On privlači poznate zvanice i izražava lično predsednikovo verovanje u molitvu, kako je rekao i bivši predsednik Džordž Dabl Ju Buš, 2008. Pre dve godine, predsednik Barak Obama je hiljadama gostiju rekao da molitvom može mnogo da se postigne. Pokrovitelj Molitvenog doručka je hrišćanska organizacija pod nazivom „Bratstvo“, koja drži u tajnosti imena svojih članova. Pojedini kritičari tvrde da je Molitveni doručak manifestacija licemerja. „ Prečasni Grejlend Hagler je 1993. prisustvovao Doručku u Beloj kući i kaže da ga to nije posebno dirnulo. Hagler pripada međuverskoj grupi sveštenika povezanih sa pokretom „Okupiraj Vol strit“. Oni ove godine organizuju alternativni „Narodni molitveni doručak“. Molitva i vera imaju centralno mesto u životu mnogih Amerikanaca. Mark Rozel predaje javnu politiku na Univerzitetu „Džordž Mejson“ i urednik je knjige o veri i funkciji predsednika. S obzirom da je američki verski pejsaž sve raznolikiji, Rozel kaže da je Nacionlani molitveni doručak prilika da predsednik javno izrazi svoju veru – bez privilegovanja jedne religije nad drugom.